**Algatamise eest vastutavad:** ametiasutuse/ettevõtte juhtkond, infoturbespetsialist, IT-juht  
**Rakendamise eest vastutavad:** IT-juht, infoturbespetsialist  
  
**ISKE Kataloog:** Versioon 8.06  
**ISKE Meede:**  M 2.476

Interneti turvalise ühendamise kontseptsioon KOV võrkudes

Kohalike omavalitsuste võrkudes kasutatakse erinevaid sise- ja välisvõrke. Erinevate võrkude kasutamine (eriti välised võrgud) toovad kaasa endaga ohte. Turvaohtude minimeerimiseks peab IT-teenusepakkuja rakendama IT-komponentide paigaldamisel ja konfigureerimisel erinevaid turvameetmeid.

1. **Töökorraldus**
   1. Interneti turvalise ühendamise jaoks läheb tarvis suur hulk erinevaid IT-komponente. Kõikide komponentide ühendamise ning konfigureerimise eest vastutab IT-teenusepakkuja.
2. **Võrguplaan**

Võrkude eraldamisel kasutatakse erinevaid tsoone.

* 1. Esimese tsooni moodustab sisevõrk, mille puhul on võrgud omakorda eraldatud VLAN-dega. Sisevõrgu VLAN mille pealt on ligipääsud serveritele, peab olema piiratud MAC aadressi filtreerimisega. Lisaks peavad seadmed olema enne vastavasse sisevõrku ühendamist üle kontrollitud ning viidud vastavusse turbenõuetega. Erinevate VLAN-de vaheline liiklus peab olema tulemüüri reeglitega piiratud.
  2. Teises tsoonis peab asuma tulemüür. Tulemüür peab olema seadistatud nii, et see kaitseks esimeses tsoonis olevaid seadmeid erinevate internetist tulevate rünnakute eest. Sellesse tsooni paigutatakse ka internetipõhiseid teenuseid osutavad serverid, mida omakorda kaitstakse paketifiltritega, see tähendab et serverid asuvad demilitariseeritud tsoonis (DMZ).
  3. Kolmanda tsooni moodustavad erinevad võrguseadmed, nt marsruuterid ning kommutaatorid. Võrguseadmed peavad olema valitud selliselt, mis integreeruksid olemasolevasse võrgusüsteemi. Kõik ühendused, mis on marsruuterite ning kommutaatorite abil tehtud, peavad olema kommenteeritud.
  4. Neljanda tsooni moodustab tsentraalne haldusandmete kogumik. Selles tsoonis võib olla ka ajaserver, mis sünkroniseerib kõikides tsoonides olevate seadmete süsteemikellasid.

1. **Ajakohasus**
   1. Kuna antud valdkond areneb väga kiiresti, siis tuleb Interneti ühendamise kontseptsiooni vähemalt kord aastas ajakohastada. Kõige enam tähendab see tulemüüri konfiguratsiooni uuendamist, riskianalüüsi KOV võrguplaanis ning turvalisuse hindamist.