Kaugtöö andmevarundus

Otepää Vallavalitsuses on töötajatele tehtud IT-teenusepakkuja poolt koolitus, mis on vajalik korrektse ning turvalise kaugtöö tegemiseks.   
  
Kaugtöö tegemisel kasutatakse andmete varundamiseks üle võrgu (VPN) olevat lahendust. Sülearvutid on vastavalt nii seadistatud, et kaugtööl olles on kasutaja profiiliketas *ühenduseta saadaval\**. Kõik vallavalitsuse töötajad on koolitatud looma kaugtööl olles ühenduse Otepää Vallavalitsuse nimelise VPN võrguga. Samuti on töötajatele näidatud, kuidas kontrollida *Sync Center’i* olekut.  
Andmete varundamine hakkab koheselt, kui sülearvuti on VPN võrguga ühendatud. Selle aja perioodil, kui VPN ühendus on aktiivne, toimub andmete varundus reaalajas. Andmete varundus toimub ka siis, kui kasutaja on Otepää Vallmajas olevas sisevõrgus. Andmevarunduseks kasutatakse Windows 10 *Sync Center’t*. Kasutaja ainuke vastutus on jälgida *Sync Center’i* olekut, et andmete varundamine oleks edukas. Probleemide korral on töötajaid koolitatud teatama koheselt IT-teenusepakkujat.   
Selleks, et andmete varundamine oleks tõrgeteta ning võimalikult kiire, on kasutajate profiiliketta maht piiratud. Selleks kasutatakse serveri peal olevaid *Quata* mahtusid. Samuti on kasutajaid koolitatud hoidma profiiliketas puhas ning korrastatud.   
Kuna andmevarundus toimub kõik üle VPN võrgu, siis puudub igasugune vajadus hoida kaugtöö tegijal varukoopiaid füüsilistel andmekandjatel.   
  
\**Ühenduseta saadaval* – Domeenisüsteemis ning sisevõrgus olevatele arvutitele on ligipääs serveri peal olevale isiklikule profiilikettale. Olekus *ühenduseta saadaval* ei pea kasutaja olema vallamajas olevas sisevõrgus, et andmetele ligi pääseda. Kuid andmete varundamiseks peab kasutaja sisse lülitama VPN ühenduse või varundatakse andmed järgmisel korral, kui ta vallamaja sisevõrku satub.